
Kasutuslubade väljastamine

1. Asjaolud ja menetluse käik
Aleksander Puškini tn 3 rekonstrueeritud korterelamu- büroohoone omanikult laekusid läbivaatamiseks hoone ja ehitatud parkla  kasutusloa taotlused koos ehitusprojekti, riigilõivu maksekorralduse ning ehitamise tehnilise dokumentatsiooniga. 
Ehitise ülevaatusel on avastatud et lifti paigaldustööd on lõpetamata. 
Korterelamu ja parkla ülevaatuseks on kaasatud Ida-Eesti Päästekeskuse, projekteerija, omanikujärelevalve, peatöövõtja, omaniku esindajad ja Linnavara- ja Majandusameti spetsialistid kes pärast ehitiste  ülevaatust otsustasid, et korterelamu-, büroohoonele ja parklale võib väljastada kasutusload. 

2.      ÕIGUSLIKUD ALUSED

2.1. Kohaliku omavalitsuse korralduse seaduse § 30 lõike 1 punkti 2 järgi valla- või linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

2.2. Narva linna ehitusmääruse § 27 lõike 3 kohaselt ehitise kasutusloa väljastamise või väljastamisest keeldumise ja kehtetuks tunnistamise otsustab Linnavalitsus.
2.3. Ehitusseaduse § 33 lõike 2 järgi kasutusloa saamiseks tuleb esitada kasutusloa taotlus, ehitusprojekt, mille kohaselt ehitis oli ehitatud, ehitise tehnilised dokumendid ning tasuda riigilõiv. 

2.4. Vastavalt ehitusseaduse § 33 lõikele 4 kasutusluba väljastatakse pärast ehitise ülevaatust ja nõuetele vastavaks tunnistamist;
2.5. Vastavalt ehitusseaduse § 33 lõikele 5 kasutusloa võib ehitise püstitamisel väljastada ka ehitise osale, kui seda on võimalik funktsionaalselt ja ohutult kasutada. Ehitise osale väljastatud kasutusluba kehtib kuni ehitisele kui tervikule väljastatud kasutusloa väljastamiseni. Ehitisele kasutusloa väljastamisel arvestatakse eelnevalt ehitise osale väljastatud kasutusloaga ja selle loa väljastamiseks esitatud dokumentidega.

2.6. Haldusmenetluse seaduse § 4 lõike 1 järgi kaalutlusõigus (diskretsioon) on haldusorganile seadusega antud volitus kaaluda otsustuse tegemist või valida erinevate otsustuste vahel.
3. OTSUS
3.1. Väljastada Aleksander Puškini tn 3  rekonstrueeritud korterelamu- büroohoone ning ehitatud parklale kasutusload vastavalt omaniku taotlustele.
3.2. Kasutusluba ei laiene korterelamu- büroohoone liftišahtile.

3.2. Korterelamu- büroohoonele väljastatud kasutusluba kehtib kuni Aleksander Puškini tn 3  korterelamu- büroohoone kui tervikule väljastatud kasutusloa väljastamiseni.
4.   RAKENDUSSÄTTED

4.1. Korraldus jõustub seadusega ettenähtud korras.

4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest. 

